ททท. เปิดฤดูกาลท่องเที่ยวผลไม้ภาคตะวันออก “ อร่อยทุกไร่ชิมไปทุกสวน ” ผ่าน Platform Online
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า  ททท. ร่วมกับผู้ประกอบการท่องเที่ยวเชิงเกษตรในพื้นที่ภูมิภาคตะวันออก จัดกิจกรรม  Online Experience “อร่อยทุกไร่ชิมไปทุกสวน” เป็นการเปิดฤดูกาลท่องเที่ยวผลไม้ภาคตะวันออก ผ่านช่องทางออนไลน์และแพลตฟอร์มอีคอมเมิร์ซ เพื่อสร้างกระแสและกระตุ้นให้เกิดการเดินทางท่องเที่ยวในภาคตะวันออกเพิ่มมากขึ้น รวมถึงช่วยเหลือผู้ประกอบการท่องเที่ยวเชิงเกษตรที่ได้รับผลกระทบจากโควิด-19 โดยพื้นที่ภาคตะวันออกเป็นพื้นที่ท่องเที่ยวเชิงเกษตรที่สำคัญ มีแหล่งท่องเที่ยวที่เป็นสวนผลไม้จำนวนมากและมีผลผลิตผลไม้คุณภาพดีหลากหลาย ทั้งทุเรียน, มังคุด,  มะม่วง, เงาะ, แคนตาลูป โดยการเดินทางท่องเที่ยวเชื่อมโยงเมืองรอง 5 พื้นที่ในภาคตะวันออก ได้แก่ จังหวัดฉะเชิงเทรา ปราจีนบุรี ระยอง จันทบุรี และตราด เป็นทางเลือกของนักท่องเที่ยวที่ชื่นชอบอาหารและผลไม้ ตามแนวทาง BCG Model โดยคำนึงถึงสิ่งแวดล้อมและความปลอดภัยด้านสุขอนามัยตามมาตรฐาน SHA ในรูปแบบการท่องเที่ยววิถีใหม่สไตล์ New Normal เพื่อลดความเสี่ยงจากสถานการณ์โควิด-19ททท. คาดการณ์ว่า การเปิดฤดูกาลท่องเที่ยวผลไม้ภาคตะวันออกในครั้งนี้ จะช่วยกระตุ้นให้นักท่องเที่ยวเกิดแรงบันดาลใจในการเดินทางท่องเที่ยวสู่ภาคตะวันออกมากขึ้น สำหรับผู้ที่สนใจกิจกรรมดังกล่าว ซึ่งจะจัดขึ้นในวันที่ 19 พฤษภาคม 2565 ตั้งแต่เวลา 18.00 น.-19.00 น. ผ่าน Platform Shopee